section_heading: Kritike
paragraph_text: Simpatićna i zabavna, iako ne osobito duboka ili ambiciozna animirana serija "Saber Rider" jedan je od onih animea koji uživaju kultni status i izazivaju nostalgiju kod obožavatelja. Neobična priča, hibrid westerna i ZF-a, s još neobičnijim elementima (scene u kojima Saber Rider jaše konja-robota po svemiru i drži sablju u ruci) ima šarma, ali je ipak prvenstveno shematizirana po formuli "Junaci sretnu negativce-bore se s njima u robotu Ramrodu-pobijede". Linearna radnja s početkom i krajem posjeduje i par zanimljivih situacija (npr. Jesse je u jednoj epizodi htio spasiti April od odmetnika kako bi ispao frajer, ali ga je u toj namjeri pretekao Saber Rider).